Fidél Pálffy

Fidél Pálffy, fullstendig navn Fidél Pálffy ab Erdőd (født 6. mai 1895 i Pozsonyszentgyörgy, død 2. mars 1946 i Budapest i Ungarn) var en ungarsk adelsmann som ble en varm tilhenger av nazismen i Ungarn. 

I 1933 grunnla han et nasjonalsosialistisk parti, men som imidlertid ikke fikk vesentlig tilslutning. Politisk desillusjonert slo han seg ned i Tyskland der han for en tid virket som agent for RSHA.

Pálffy vendte tilbake til Ungarn etter noen år, og søkte atter politisk innflytelse ved å samarbeide med László Baky og senere Ferenc Szálasi. Under pilkorsregimet i Ungsrn 1944-1945 var han jordbruksminister. 

Etter andre verdenskrig ble Pálffy stilt for retten for landsforræderi og samrøre med Nazityskland. Han ble dømt til døden og henrettet ved hengning.

Referanser

Kilder 
 Philip Rees: Biographical Dictionary of the Extreme Right Since 1890, Simon & Schuster, 1990, s. 287

Personer fra Okres Pezinok
Ungarske politikere
Nazister
Landbruksministre
Østerriksk-ungarere fra første verdenskrig
Ungarere fra andre verdenskrig
Kollaboratører med Nazi-Tyskland
Personer dømt for forbrytelser begått under andre verdenskrig
Ungarere dømt for forbrytelser
Henrettede personer
Personer henrettet ved hengning